section_heading: Počeci u Portsmouthu i preseljenje u Detroit
paragraph_text: Portsmouth Spartansi postali su član NFL lige 1930. U toj ligi je Portsmouth bio drugi najmanji grad (manji je bio samo Green Bay). Već u svojoj drugoj sezoni, Spartansi su bili izjednačeni na prvom mjestu s Chicago Bearsima po broju pobjeda, te se između njih odigrala utakmica za odluku o prvaku. Tu je utakmicu Chicago dobio 9:0, a ona se smatrala prvom utakmicom doigravanja u povijesti lige (iako to zapravo nije bila).<ref> Od iduće sezone NFL liga dijeli klubove u dvije konferencije (istočnu i zapadnu) čiji pobjednici igraju utakmicu za naslov.<ref> Iako su i dvije iduće sezone bile rezultatski uspješne, klub je imao financijskih problema te ga 1934. kupuju poslovni ljudi iz mnogo većeg grada, Detroita. Klub se seli iz Portsmoutha i mijenja ime u Detroit Lions.